Държавен вестник, бр. 66, 2009 г., стр. 19

БРОЙ  66 	
Д Ъ Р Ж А В Е Н  В Е С Т Н И К 	
СТР.  19  
2. организира и отговаря за качеството на 
работа на служителите от сектора;
3. разпределя задачите между служителите 
от сектора и контролира тяхното изпълнение;
4. изготвя необходимите справки за дей­
ността на сектора и ги представя на прекия 
си ръководител;
5. извършва и други дейности, възложени 
от прекия ръководител.
Чл. 29. (1) Службите на специализираната 
администрация се ръководят от ръководител.
(2) За ръководител на служба се назначава 
лице, което е български гражданин, има за­
вършено висше или средно образование, с не 
по-малко от 8 години трудов стаж в съдебната 
система, което да не е осъждано на лишаване 
от свобода за умишлено престъпление от общ 
характер, независимо дали е реабилитирано, 
и притежава необходимите професионални и 
нравствени качества.
(3) Ръководителят на служба:
1. организира работата в службата, следи 
за отчетността и отговаря за изпълнението на 
задачите, възложени от административното 
ръководство на ВАС;
2. координира връзките на службата с дру­
гите служби в администрацията и с външни 
институции;
3. подпомага служителите при изпълнение 
на задълженията им;
4. дава становище за оценка при атестира­
нето на съдебните служители;
5. съдейства за повишаване на квалифика­
цията, въвежда в работата и обучава съдебните 
служители.
ЧАСТ ЧЕТВЪРТА
ФУНКЦИИ НА ОБЩАТА АДМИНИСТРАЦИЯ 
ВЪВ ВЪРХОВНИЯ АДМИНИСТРАТИВЕН СЪД
Г л а в а  п ъ р в а
ОБЩИ ПОЛОЖЕНИЯ
Чл.  30. Функциите на административните 
звена във ВАС, свързани с управлението и 
стопанисването на недвижимите имоти и 
движимите вещи, се упражняват, в случай че 
стопанисването на недвижимите имоти и упра­
влението и стопанисването на движимите вещи 
е възложено на председателя на съда с акт на 
министъра на правосъдието в съответствие с 
чл. 388, ал. 1 и чл. 390, ал. 1 ЗСВ.
Г л а в а  в т о р а
ОТДЕЛ „СЧЕТОВОДСТВО И ФИНАНСО­
ВА ДЕЙНОСТ“
Чл. 31. (1) Отдел „Счетоводство и финансова 
дейност“ във ВАС:
1. осъществява цялостната финансово-сче­
товодна дейност на съда в съответствие със 
Закона за счетоводството;
2. обработва и съхранява счетоводната доку­
ментация и информация за дейността на съда; 
3. прилага, приключва и отчита бюджетните 
сметки на съда; 
4. изготвя месечните и годишните финан­
сово-счетоводни отчети и баланси;
5. съставя проект за годишния бюджет на съда;
6. осигурява дейностите по набиране и 
разходване на парични средства, включително 
изплащане на възнагражденията на съдиите, 
съдебните служители и съдебните помощници;
7. организира и отговаря за разходването 
на материални ресурси, осчетоводяването на 
документи и воденето на ведомости;
8. участва в изготвянето на поименните 
списъци и разчетите за финансиране на капи­
таловите разходи;
9. подготвя проекти за договори, осигурява 
финансирането и разплащането по тяхното 
изпълнение; съхранява техническата и счетовод­
ната документация по обществените поръчки;
10. разработва проекти на документацията 
по процедурите за възлагане на обществените 
поръчки и води кореспонденцията с „Държавен 
вестник“ и  Агенцията за обществените поръчки;
11. контролира счетоводно и технически и 
следи за изпълнението на сключените договори 
по възлагани обществени поръчки, както и за 
спазването на договорната дисциплина;
12. участвува съвместно с отдел „Човешки 
ресурси“ в изготвянето на длъжностното раз­
писание на ВАС.
(2) Отдел „Счетоводство и финансова дей­
ност“ във ВАС се ръководи от главен счетово­
дител, на която длъжност се назначава лице, 
което е български гражданин, има завършено 
висше икономическо образование с образова­
телно-квалификационна степен „магистър“ с не 
по-малко от 5 (пет) години стаж в областта на 
бюджетното счетоводство, външния и вътрешен 
финансов одит, данъчните ревизии или като 
преподавател по счетоводство и финансов кон­
трол, или лице, което има средно икономическо 
образование и не по-малко от 8 години трудов 
стаж в областта на бюджетното счетоводство 
като счетоводител съгласно чл. 35 от Закона 
за счетоводството, което да не е осъждано на 
лишаване от свобода за умишлено престъ­
пление от общ характер, независимо дали е 
реабилитирано, и да притежава необходимите 
професионални и нравствени качества.
Г л а в а  т р е т а
ОТДЕЛ „ЧОВЕШКИ РЕСУРСИ“
Чл. 32. (1) Отдел „Човешки ресурси“ във ВАС: 
1. подпомага председателя на съда и глав­
ния секретар при управлението на човешките 
ресурси;
2. изготвя и актуализира проектите на длъж­
ностното разписание и длъжностните характе­
ристики на съдебните служители;
3. събира, обработва и съхранява служебна 
информация и трудовите досиета на съдиите, 
съдебните помощници и съдебните служители;